**การวิเคราะห์องค์ประกอบภาวะผู้นำทางวิชาการของผู้บริหารสถานศึกษาในยุคดิจิทัล สำนักงานเขตพื้นที่การศึกษาประถมศึกษาแพร่เขต 2**

**INSTRUCTIONAL LEADERSHIP IN DIGITAL AGE OF SCHOOL UNDER**

**PHRAE PRIMARY EDUCATIONAL SERVICE AREA OFFICE 2**

สันติ แสนเป็ก1

ดร.สถิรพร เชาวน์ชัย2

**บทคัดย่อ**

 การวิจัยนี้มีวัตถุประสงค์เพื่อวิเคราะห์องค์ประกอบภาวะผู้นำทางวิชาการของผู้บริหารสถานศึกษาในยุคดิจิทัล สังกัดสำนักงานเขตพื้นที่การศึกษาประถมศึกษาแพร่เขต 2 กลุ่มตัวอย่างที่ใช้ในการวิจัยในครั้งนี้ คือ ผู้บริหารและครู สังกัดสำนักงานเขตพื้นที่การศึกษาประถมศึกษาแพร่เขต 2 โดยใช้การกำหนดขนาดกลุ่มตัวอย่างของ Comp - AL., & Lee (2013) กำหนดว่ากลุ่มตัวอย่างจำนวน 300 คน ถือว่าดี และได้ทำการเพิ่มจำนวนกลุ่มตัวอย่างประมาณร้อยละ 15 คือ 45 คน รวม 345 คน วิธีการวิจัยที่ใช้ คือ การวิเคราะห์องค์ประกอบเชิงสำรวจ (Exploratory Factor Analysis) โดยวิเคราะห์ค่าดัชนี Kaiser-Meyer-Olkin Measure of Sampling Adequacy (KMO) วิเคราะห์องค์ประกอบหลัก (Principal Component Analysis) หมุนแกนแบบมุมฉาก (Orthogonal Rotation) ด้วยวิธีแวริแมกซ์ (Varimax Rotation) จากนั้นนำผลการวิเคราะห์องค์ประกอบไปแปลผล และกำหนดชื่อองค์ประกอบ

 ผลการวิจัยพบว่า ภาวะผู้นำทางวิชาการของผู้บริหารสถานศึกษา ในยุคดิจิทัล สำนักงานเขตพื้นที่การศึกษาประถมศึกษาแพร่เขต 2 มี 6 องค์ประกอบ ได้แก่ 1.) การส่งเสริมการใช้เทคโนโลยีเพื่อจัดการเรียนรู้ 2.) การส่งเสริมบุคลากรให้มีทักษะในการใช้เทคโนโลยี 3.) การจัดหลักสูตรที่ส่งเสริมคุณภาพผู้เรียน 4.)การเสริมสร้างบรรยากาศทางวิชาการในสถานศึกษา 5.) การมีกัลยามิตรในการนิเทศติดตาม และ 6.) กำหนดวิสัยทัศน์ที่เน้นความเป็นเลิศทางวิชาการ

**คำสำคัญ** ภาวะผู้นำทางวิชาการ, ยุคดิจิทัล, การบริหารสถานศึกษา, ผู้บริหารสถานศึกษา

**Abstract**

 The purpose of this study was to analyze the components of instructional leadership in digital age of school under Phrae Primary Educational Service Area Office 2. The sample group were school principals and teachers under Phrae Primary Educational Service Area Office 2 using the sample size determination of Comp - AL., & Lee (2013) determined that the sample of 300 people was considered as good and increased the sample by approximately 15 percent, which is 45 people, totaling 345 people. The research method was exploratory factor analysis from analyzed the Kaiser-Meyer-Olkin Measure of Sampling Adequacy (KMO) and principal component with orthogonal rotation using Varimax rotation method, and then interpreted the results of composition analysis and defined the component name.



1นิสิตสาขาวิชาการบริหารการศึกษา คณะศึกษาศาสตร์ มหาวิทยาลัยนเรศวร

2อาจารย์สาขาวิชาการบริหารการศึกษา คณะศึกษาศาสตร์ มหาวิทยาลัยนเรศวร

 The finding of this study revealed that instructional leadership in digital age of school under Phrae Primary Educational Service Area Office 2 had 6 components including promoting the use of technology for instruction, encouraging personnel to have skills to use technology, organizing the curriculum that encourage learner quality, enhancing the academic atmosphere at school, being friendly in the follow-up supervision and setting a vision that emphasizes academic excellence.

Keywords: instructional leadership, digital age, school administration, school principal

**บทนำ**

การจัดการเรียนรู้ในยุคดิจิทัลเพื่อรองรับสังคมไทยในยุคดิจิทัลเป็นแนวคิดกลวิธีและแนวทางการจัดการเรียนรู้ เพื่อหาทางออกให้แก่การพัฒนาระบบการศึกษาของไทยให้มีความตระหนักรู้ต่อแนวโน้มการเปลี่ยนแปลง สภาพสังคมและครอบครัวในยุคต่อไป ที่กำลังมาถึงพร้อมเป็นแนวทางการพัฒนาการศึกษา ควบคู่กับการพัฒนาประเทศตามนโยบายของรัฐบาล เกี่ยวกับเศรษฐกิจยุคดิจิทัล ที่กำลังเป็นนโยบายหลักในการพัฒนาสังคมเศรษฐกิจวิทยาศาสตร์และเทคโนโลยีในอนาคต (จิณณวัตร ปะโคทั้ง 2561) ผู้บริหารสถานศึกษาในฐานะผู้นำองค์กรจึงมีความจำเป็นอย่างยิ่งที่ต้องมีการปรับตัว เพื่อก้าวเข้าสู่การศึกษายุคดิจิทัล

 ผู้บริหารสถานศึกษาในฐานะผู้นำองค์กรจำเป็นต้องมีภาวะผู้นำ เนื่องจากผู้บริหารมีความสำคัญ ต่อการพัฒนาองค์การเป็นอย่างมากการที่จะทำงานให้สำเร็จหรือล้มเหลวก็อยู่ที่ตัวผู้นำและ การใช้ภาวะผู้นำในการสร้างแรงจูงใจกระตุ้นให้ผู้อื่นได้คิดและแสดงออกมาเพื่อให้เกิด

ประโยชน์ต่อองค์กรเป็นสำคัญ เช่น การศึกษาให้ความสำคัญ ในเรื่องของความเป็นผู้นำ หรือภาวะผู้นำ ว่ามีความสำคัญต่อการบริหารสถานศึกษาเพื่อนำพาโรงเรียนไปสู่การเปลี่ยนแปลงก้าวไปข้างหน้าอย่างต่อเนื่อง ไร้อุปสรรคทับกั้นความเปลี่ยนแปลงและไปสู่เป้าหมายที่ต้องการได้ (นิวดาเวชญาลักษณ์ 2560) และสิ่งสำคัญที่ผู้บริหารสถานศึกษาต้องมีคือภาวะผู้นำทางวิชาการ

ภาวะผู้นำทางวิชาการคือคุณลักษณะของผู้บริหารที่สามารถมีอิทธิพลชี้นำและ กระตุ้นให้ครูและบุคลากรดำเนินงานเกี่ยวกับหลักสูตรและการจัดการเรียน การสอนมีความรู้และสามารถคิดค้นริเริ่มพัฒนาสิ่งใหม่เพื่อพัฒนาผู้นักเรียนพัฒนาครูและ พัฒนาสถานศึกษาให้ประสบความสำเร็จ(จิติมา วรรณศรี,2557) ปัจจุบันเข้าสู่ยุคดิจิทัล การจัดการศึกษาย่อมต้องมีการปรับเปลี่ยน ดังนั้น ภาวะผู้นำทางวิชาการจึงต้องมีการปรับเปลี่ยน เพื่อให้สามารถจัดการศึกษาได้อย่างมีประสิทธิภาพตามยุคสมัย

 ผู้นำสถานศึกษาในยุคที่ผ่านมา เป็นบุคคลที่ถูกคาดหวังให้ปฏิบัติงาน ตามคำสั่งของหน่วยงานต้นสังกัด เกี่ยวกับงานบุคลากร การ

จัดซื้อจัดจ้าง การงบประมาณ และงานการพัฒนาการสอนและการเรียนรู้เพียงเท่านั้น แต่ในยุคดิจิทัล ผู้บริหารสถานศึกษา ( principals)จะต้องทำงานเพื่อให้ผู้อื่นมีความมั่นใจได้ว่าตนเองได้ทำหน้าที่เป็น เช่น ผู้นำ (as leader) เพื่อการ

เรียนรู้ของนักเรียน (Student learning) เพราะการเรียนรู้จะเกิดขึ้นไม่ได้หากขาดการใช้ภาวะผู้นำ

(leadership) โดยภาวะผู้นำสถานศึกษา (School

leadership) หมายถึง แต่ละบุคคลต้องมีความเข้าใจในเนื้อหาเชิงวิชาการ การประเมินผล และ

เทคนิคการสอน มีการทางานเพื่อเสริมสร้างทักษะร่วมกับครูการรวบรวมวิเคราะห์และการใช้ข้อมูล

เพื่อประกอบการตัดสินใจ ผู้นำถูกคาดหวังให้ทำงานร่วมกับครูนักเรียนผู้ปกครองสมาชิกในชุมชนและหน่วยงานต่างๆ (Besenski, อ้างถึงในวิโรจน์ สารรัตนะ. 2556,น.74) ดังนั้น ภาวะผู้นำทางวิชาการของผู้บริหารสถานศึกษา ในยุคการศึกษาที่เป็นยุคดิจิทัล ย่อมต้องมีการเปลี่ยนแปลง

 ทิศทางการพัฒนาการศึกษาใน 3 ปีข้างหน้าของ สำนักงานเขตพื้นที่การศึกษาประถมศึกษาแพร่เขต 2 ในพันกิจที่ 2. พัฒนาผู้เรียนให้มีความสามารถความเป็นเลิศทางวิชาการ เพื่อสร้างขีดความสามารถในการแข่งขัน แสดงให้เห็นว่า สำนักงานเขตพื้นที่การศึกษาประถมศึกษาแพร่เขต 2 มีความต้องการพัฒนาขีดความสามารถด้านวิชาการของผู้เรียน การที่จะพัฒนาวิชาการผู้บริหารมีความจำเป็นอย่างยิ่งที่จะต้องมีภาวะผู้นำทางวิชาการ เพื่อจะได้พัฒนางานวิชาการของสถานศึกษาอันจะส่งผลไปยังความสามารถทางวิชาการของผู้เรียนให้มีการพัฒนา และข้อที่ 7.ปรับสมดุลและพัฒนาระบบการบริหารจัดการศึกษา และจัดการศึกษาโดยใช้เทคโนโลยีดิจิทัล เพื่อพัฒนามุ่งสู่ Thailand 4.0 แสดงว่า สำนักงานเขตพื้นที่การศึกษาประถมศึกษาแพร่เขต 2 ต้องการ พัฒนาการบริหารการจัดการศึกษาโดยใช้เทคโนโลยีดิจิทัล(Digital Technology) จากที่กล่าวมานั้น ผู้บริหารเป็นกลไกสำคัญที่จะทำให้ การจัดการศึกษาบรรลุวัตถุประสงค์ โดยที่ผู้บริหารสถานศึกษาจะต้องมี ภาวะผู้นำทางวิชาการในยุคดิจิทัล

 ด้วยเหตุผลดังกล่าวมาแล้วข้างต้น ผู้วิจัยจึงสนใจที่จะศึกษา ภาวะผู้นำทางวิชาการของผู้บริหารสถานศึกษายุคดิจิทัล สำนักงานเขตพื้นที่การศึกษาประถมศึกษาแพร่เขต 2 ทั้งนี้เพราะผู้บริหารเป็นกลไกสำคัญที่จะทำให้ การจัดการศึกษาบรรลุวัตถุประสงค์ โดยที่ผู้บริหารสถานศึกษาจะต้องมี ภาวะผู้นำทางวิชาการในยุคดิจิทัล อันจะส่งผลต่อคุณภาพการศึกษา ยังผลไปสู่การเรียนรู้ที่มีคุณภาพของนักเรียนต่อไป

**วัตถุประสงค์การวิจัย**

เพื่อวิเคราะห์องค์ประกอบภาวะผู้นำทางวิชาการของผู้บริหารสถานศึกษาในยุคดิจิทัลสังกัดสำนักงานเขตพื้นที่การศึกษาประถมศึกษาแพร่เขต 2

**ประชากรและกลุ่มตัวอย่าง**

 **ประชากร**

 ได้แก่ ผู้บริหารสถานศึกษาและครู ในจังหวัดแพร่ ปีการศึกษา 2564 ผู้บริหาร 72 คน ครู 761 คน รวมทั้งสิ้น 833 คน โรงเรียน จำนวน 125 โรงเรียน

  **กลุ่มตัวอย่าง**

 ได้แก่ ผู้บริหารสถานศึกษาและครูในโรงเรียนสังกัดสำนักงานเขตพื้นที่การศึกษาประถมศึกษาแพร่ 2 ปีการศึกษา 2564 โดยผู้วิจัยได้เลือกเกณฑ์การกำหนดขนาดตัวอย่างของ Comp- AL., & Lee (2013) ขนาดกลุ่มตัวอย่างมีจำนวน 300 คนถือว่าดี (As Goog) ผู้วิจัยจึงกำหนดขนาดกลุ่มตัวอย่างจำนวน 300 คนและผู้วิจัยได้เพิ่มกลุ่มตัวอย่างอีก 45 คนเนื่องจากคาดว่าจะได้รับแบบสอบถามคืนร้อยละ 70-90 Germa (1991 อ้างถึงในสุวิมล ว่องวาณิช, 2562 น. 204) ผู้วิจัยจึงได้กำหนดกลุ่มตัวอย่างเป็นจำนวน 45 คนโดยจำแนกเป็นบริหารสถานศึกษาจำนวน 125 คนได้มาจากการเลือกแบบเจาะจง (Purposive Selection) และครูจำนวน 225 คนได้มาจากวิธีการสุ่มแบบแบ่งชั้น (stratified random sampling) ตามสัดส่วนของครูแต่ละกลุ่มเครือข่ายโรงเรียนในสังกัดสำนักงานเขตพื้นที่การศึกษาประถมศึกษาแพร่ เขต 2

**เครื่องมือที่ใช้ในการ**

 การวิจัยครั้งนี้ ผู้วิจัยได้สร้างและหาคุณภาพของเครื่องมือ ดังนี้

1.ศึกษาเกี่ยวกับองค์ประกอบภาวะผู้นำทางวิชาการของผู้บริหารสถานศึกษาในยุคดิจิทัล ผู้วิจัยจึงอาศัยจากเอกสาร แนวคิดทฤษฎีในเอกสาร เพื่อให้ได้กรอบแนวคิดพฤติกรรมที่เป็นตัวแปรและโครงสร้างของตัวแปร

2.รวบรวมข้อมูลที่ได้สร้างข้อคำถาม (Item) โดยยึดตามโครงสร้างของตัวแปรที่ผู้วิจัยคาดว่าจะสัมพันธ์กับองค์ประกอบภาวะผู้นำทางวิชาการของผู้บริหารสถานศึกษาในยุคดิจิทัล โดยพยายามตีความจากพฤติกรรมที่แสดงออกมาเป็นการ กระทำการปฏิบัติกิจกรรมหรือตีความพฤติกรรมนามธรรมเป็นพฤติกรรมที่สังเกตได้และได้ข้อคำถามเกี่ยวกับพฤติกรรมของภาวะผู้นำทางวิชาการของผู้บริหารสถานศึกษาในยุคดิจิทัล จำนวน 50 ข้อ

3.กำหนดนิยามศัพท์เฉพาะจากข้อคำถามจากพฤติกรรมของภาวะผู้นำทางวิชาการของผู้บริหารสถานศึกษาในยุคดิจิทัล ได้ทั้งหมด 7 ด้าน ได้แก่ 1.ด้านวิสัยทัศน์สถานศึกษา 2.ด้านบรรยากาศ วัฒนธรรมการเรียนรู้ของสถานศึกษา 3.ด้านพัฒนาวิชาชีพครู 4.ด้านการนิเทศ 5.ด้านการใช้เทคโนโลยีเพื่อการจัดการเรียนการสอน 6.ด้านการสร้างบรรยากาศทางวิชาการ 7.ด้าน การบริหารหลักสูตรและนำไปใช้เพื่อบูรณาการทักษะชีวิต และเทคโนโลยี ( Bamburg and Andrews .1990 , เพ็ญพักตร์ ภู่ศิลป์.2557 ,จิติมา วรรณศรี.2557 , สกล คามบุศย์.2559, Hallingerand Murphy , วิเชียร ทองคลี่.2560,มณีรัตน์ สุดเต้.2563 , วิศวะ ผลกอง.2562 , ชินวัตร เจริญนิตย์.2562 และ วันชัย ราชวงศ์.2562)

4.สร้างแบบสอบถามฉบับร่าง มา ตรวจสอบความสอดคล้องกับนิยามศัพท์เฉพาะอีกครั้งแล้วนำเสนออาจารย์ที่ปรึกษาเพื่อพิจารณาและปรับปรุงแก้ไขตามคำแนะนำของอาจารย์ที่ปรึกษา

5 . ต ร ว จ ส อ บ ค ว า ม ต ร ง เ ชิง เ นื้อห า (Content Validity) โดยนำแบบสอบถามเสนอผู้เชี่ยวชาญ จำนวน 5 คน เพื่อตรวจสอบความสอดคล้องระหว่างนิยามศัพท์เฉพาะองค์ประกอบภาวะผู้นำทางวิชาการของผู้บริหารสถานศึกษาในยุคดิจิทัลปรากฏว่าได้ค่า IOC มีค่าอยู่ระหว่าง 0.60– 1.00 จานวน 50 ข้อและนำแบบสอบถามไปหาความเชื่อมั่น (Reliability) กับครูและผู้บริหารที่ไม่ใช้กลุ่มตัวอย่าง ได้ค่าความเชื่อมั่นเท่ากับ 0.990แบบสอบถาม แบ่งออกเป็น 2 ตอนดังนี้

ตอนที่ 1 ถามเกี่ยวกับสถานภาพของผู้ตอบแบบสอมถาม ลักษณะเป็นแบบตรวจสอบรายการ (Check List) ประกอบด้วย เพศ ตำแหน่ง วุฒิการศึกษา และ เขตอำเภอในสังกัดสำนักงานเขตพื้นที่การศึกษาประถมศึกษาแพร่ เขต 2

 ตอนที่ 2 ถามเกี่ยวกับพฤติกรรมของภาวะผู้นำทางวิชาการของผู้บริหารสถานศึกษาในยุคดิจิทัล จำนวนทั้งสิ้น 7 ด้าน 50 ข้อ ได้แก่

**การวิเคราะห์ข้อมูล**

 การวิเคราะห์องค์ประกอบเชิงสำรวจ (Exploratory Factor Analysis)

 1.วิเคราะห์ค่าดัชนี Kaiser-Meyer – OlkinMeasure of Sampling Adequacy (KMO) และค่าสถิติ Bartlett's Test of Sphericity ผู้วิจัยจะพิจารณาจากค่า KMO มีค่ามาก (เข้าสู่หนึ่ง) แสดงว่าเทคนิค Factor Analysis เหมาะสมกับข้อมูลที่มีอยู่ (กัลยา วานิชย์บัญชา, 2564, น.13)

 2. วิเคราะห์องค์ประกอบหลัก (Principal Component Analysis) หลังหมุนแกนแบบมุมฉาก (Orthogonal Rotation) ด้วยวิธีแวริแมกซ์ (Varimax Rotation) ผู้วิจัยพิจารณาองค์ประกอบตามเกณฑ์ คือ องค์ประกอบที่สำคัญนั้นต้องมีค่าไอเกน (Eigenvalues) มากกว่าหรือเท่ากับ 1 และมีตัวแปรที่อธิบายองค์ประกอบของภาวะผู้นำทางวิชาการของผู้บริหารสถานศึกษาในยุคดิจิทัล ตั้งแต่ 5 ตัวแปรขึ้นไป โดยในแต่ละตัวแปร (Factor Loading) ต้องมีค่าน้ำหนักองค์ประกอบตั้งแต่ 0.5 ขึ้นไป

 3. ตั้งชื่อองค์ประกอบภาวะผู้นำทางวิชาการของผู้บริหารสถานศึกษาในยุคดิจิทัล ในสังกัดสำนักงานเขตพื้นที่การศึกษาประถมศึกษาแพร่ เขต 2

**ผลการวิจัย**

 ผลการวิเคราะห์ข้อมูลองค์ประกอบภาวะผู้นำทางวิชาการของผู้บริหารสถานศึกษาในยุคดิจิทัลสังกัดสังกัดสานักงานเขตพื้นที่การศึกษาประถมศึกษาแพร่ เขต 2

 1. การวิเคราะห์ค่าดัชนี Kaiser – Meyer - Olkin Measure of Sampling Adequacy (KMO) มีค่าเท่ากับ 0.982 แสดงว่าข้อมูลที่นามาวิเคราะห์นี้เหมาะสม (กัลยา วานิชย์บัญชา, 2564, น.13) ที่จะนำมาวิเคราะห์องค์ประกอบ และค่าสถิติ Bartlett's Test of Sphericity มีค่าเท่ากับ 32294.332 มีระดับนัยสำคัญทางสถิติที่ .01 แสดงว่าเมตริกซ์สหสัมพันธ์ที่ได้ไม่เป็นเมตริกซ์เอกลักษณ์ข้อรายการต่าง ๆ มีความสัมพันธ์กันสามารถนำไปวิเคราะห์องค์ประกอบได้

 2. ผลวิเคราะห์องค์ประกอบหลัก (Principal Component Analysis) หลังหมุนแกนแบบมุมฉาก (Orthogonal Rotation) ด้วยวิธีแวริแมกซ์ (Varimax Rotation) แสดงตามตาราง 1

**ตาราง 1 แสดงค่าไอเกน ค่าร้อยละของความแปรปรวน และผลบวกสะสมร้อยละของความแปรปรวน**

|  |  |  |  |
| --- | --- | --- | --- |
| **องค์ประกอบ** | **Eigen Values** | **% of Variance** | **Cumulative % of Variance** |
| **1** | 33.68 | 67.36 | 67.36 |
| **2** | 3.87 | 7.73 | 75.09 |
| **3** | 2.68 | 5.36 | 80.45 |
| **4** | 2.17 | 4.34 | 84.79 |
| **5** | 1.63 | 3.26 | 88.05 |
| **6** | 1.40 | 2.80 | 90.85 |

จากตาราง 1 พบว่าองค์ประกอบที่มีค่าความแปรปรวนของตัวแปร (Eigenvalues) มากกว่า 1 ขึ้นไป อยู่ที่ 6 ค่า แสดงว่า ตัวแปรที่เกี่ยวข้องกับองค์ประกอบภาวะผู้นำทางวิชาการของผู้บริหารสถานศึกษาในยุคดิจิทัลสังกัดสังกัดสำนักงานเขตพื้นที่การศึกษาประถมศึกษาแพร่ เขต2 จัดเป็น 6 องค์ประกอบ

 3. ผลการตั้งชื่อองค์ประกอบภาวะผู้นำทางวิชาการของผู้บริหารสถานศึกษาในยุคดิจิทัลสังกัดสังกัดสานักงานเขตพื้นที่การศึกษาประถมศึกษาแพร่ เขต 2

 องค์ประกอบที่ 1 การส่งเสริมการใช้เทคโนโลยีเพื่อจัดการเรียนรู้ ส่วนใหญ่จะกล่าวถึงเรื่อง การส่งเสริมการจัดการเรียนการสอน การใช้เทคโนโลยีเพื่อส่งเสริมการจัดการเรียนการสอน เช่น สร้างแรงจูงใจในการทำงานโดยใช้รางวัลและคำชมเชย กับครูและผู้เรียน มีค่าน้ำหนักองค์ประกอบ 0.869 ใช้เทคโนโลยีในการยกระดับการเรียนการสอนให้เป็นไปตามมาตรฐานหลักสูตร มีค่าน้ำหนักองค์ประกอบ 0.841 สร้างบรรยากาศการเรียนรู้ในโรงเรียน โดยการใช้เทคโนโลยีเข้ามาช่วย มีค่าน้ำหนักองค์ประกอบ 0.813 จัดสภาพแวดล้อมการเรียนรู้และนวัตกรรมอย่างมืออาชีพให้กับผู้เรียน โดยใช้เทคโนโลยีและแหล่งเรียนรู้ดิจิทัลต่าง ๆ มีค่าน้ำหนักองค์ประกอบ0.842

 องค์ประกอบที่ 2 การส่งเสริมบุคลากรให้มีทักษะในการใช้เทคโนโลยี ส่วนใหญ่จะกล่าวถึงเรื่อง ส่งเสริมพัฒนาครู สนับสนุนให้ครูพัฒนาด้านวิชาชีพและการจัดการเรียนการสอน เช่น ส่งเสริมครูและบุคลากรให้เรียนรู้ด้านเทคโนโลยีใหม่เสมอ มีค่าน้ำหนักองค์ประกอบ 0.832 ส่งเสริมสนับสนุนและให้คำแนะนำในการพัฒนาการเรียนการสอนเพื่อความก้าวหน้าทางวิชาชีพของครู และการเลื่อนวิทยฐานะของครู มีค่าน้ำหนักองค์ประกอบ 0.823 การส่งเสริมการจัดทำแผนพัฒนาวิชาชีพรายบุคคลที่มีประสิทธิผลและมีความต่อเนื่อง มีค่าน้ำหนักองค์ประกอบ 0.816 ประเมินผลครูด้วยวิธีการที่หลากหลาย และข้อมูลย้อนกลับแก่ครูรายบุคคล เพื่อการพัฒนา มีค่าน้ำหนักองค์ประกอบ 0.792

 องค์ประกอบที่ 3 การจัดหลักสูตรที่ส่งเสริมคุณภาพผู้เรียน ส่วนใหญ่จะกล่าวถึงเรื่อง หลักสูตรการสอน การใช้หลักสูตรที่เน้นผู้เรียนเป็นสำคัญ เช่น สนับสนุนและส่งเสริมนำหลักสูตรไปใช้ในการจัดการเรียนรู้และการวัดและประเมินผล มีค่าน้ำหนักองค์ประกอบ 0.755 จัดทำหลักสูตรที่ตอบสนองผู้เรียนและบริบทของสถานศึกษา มีค่าน้ำหนักองค์ประกอบ 0.745 พัฒนาหลักสูตรเน้นผู้เรียนเป็นสำคัญและให้ผู้สอนเป็นผู้เอื้ออำนวยในการเรียนรู้ มีค่าน้ำหนักองค์ประกอบ 0.744 จัดระบบข้อมูลสารสนเทศแหล่งเรียนรู้ภายในโรงเรียนเพื่อสนับสนุนการเรียนการสอนตามหลักสูตร มีค่าน้ำหนักองค์ประกอบ 0.741

 องค์ประกอบที่ 4 การเสริมสร้างบรรยากาศทางวิชาการในสถานศึกษา ส่วนใหญ่จะกล่าวถึงเรื่อง การสร้างเสริมบรรยากาศทางวิชาการในโรงเรียน ส่งเสริมการพัฒนาตนเองของบุคลากร และ พัฒนาสภาพแวดล้อมในสถานศึกษา เช่น เสริมสร้างบรรยากาศทางวิชาการในโรงเรียนโดยใช้กิจกรรมและโครงการที่หลากหลาย มีค่าน้ำหนักองค์ประกอบ 0.786 ส่งเสริมการแลกเปลี่ยนความรู้ของบุคลากรในโรงเรียน มีค่าน้ำหนักองค์ประกอบ 0.769 ปรับปรุงพัฒนาสภาพแวดล้อมของโรงเรียนและในห้องเรียนให้เอื้อต่อกิจกรรมการเรียนรู้ของผู้เรียน มีค่าน้ำหนักองค์ประกอบ 0.766 จัดการฝึกอบรม ทบทวนความรู้เดิม ฝึกทักษะใหม่ๆและส่งเสริมการนำมาใช้ มีค่าน้ำหนักองค์ประกอบ 0.754

 องค์ประกอบที่ 5 การมีกัลยามิตรในการนิเทศติดตาม ส่วนใหญ่จะกล่าวถึงเรื่อง การนิเทศ การวางแผนรูปแบบของการนิเทศ และ การสะท้อนผลการนิเทศ เช่น ครูผู้สอนพร้อมรับการนิเทศและประเมินผล มีค่าน้ำหนักองค์ประกอบ 0.784 สะท้อนผลกการนิเทศให้ครูได้รับทราบอย่างสร้างสรรค์เพื่อการปรับปรุงพัฒนาคุณภาพการเรียนการสอน มีค่าน้ำหนักองค์ประกอบ 0.763 ใช้รูปแบบการนิเทศภายในแบบกัลยาณมิตร มีค่าน้ำหนักองค์ประกอบ 0.762 ครูและบุคลากรมีส่วนร่วมในการวางแผนการนิเทศภายใน มีค่าน้ำหนักองค์ประกอบ 0.756

 องค์ประกอบที่ 6 การกำหนดวิสัยทัศน์ที่เน้นความเป็นเลิศทางวิชาการ ส่วนใหญ่จะกล่าวถึงเรื่อง การกำหนดและสื่อสารวิสัยทัศน์ พันธกิจ เป้าประสงค์ของสถานศึกษา เช่น บริหารจัดการตามวิสัยทัศน์และเป้าหมายสถานศึกษาให้บรรลุผล มีค่าน้ำหนักองค์ประกอบ 0.748 สำรวจข้อมูล วิเคราะห์สภาพแวดล้อมอย่างรอบด้านในการกำหนด วิสัยทัศน์ มีค่าน้ำหนักองค์ประกอบ 0.736 กำหนดวิสัยทัศน์ที่ชัดเจนโดยเน้นความเป็นเลิศทางวิชาการ มีค่าน้ำหนักองค์ประกอบ 0.704 สื่อสาร ชี้แจง วิสัยทัศน์และเป้าหมายสถานศึกษา ให้ครู ผู้เรียน ชุมชน ผู้ปกครองหรือบุคคลอื่นที่เกี่ยวข้อง มีค่าน้ำหนักองค์ประกอบ 0.694

**สรุปผล**

 ผลการวิเคราะห์องค์ประกอบภาวะผู้นำทางวิชาการของผู้บริหารสถานศึกษาในยุคดิจิทัล สำนักงานเขตพื้นที่การศึกษาประถมศึกษาแพร่เขต 2 ประกอบด้วย 6 องค์ประกอบ ดังนี้

 องค์ประกอบที่ 1 การส่งเสริมการใช้เทคโนโลยีเพื่อจัดการเรียนรู้ มีค่าไอเกน (Eigenvalues) เท่ากับ 33.68 ประกอบด้วย 14 ตัวแปร

 องค์ประกอบที่ 2 การส่งเสริมบุคลากรให้มีทักษะในการใช้เทคโนโลยี มีค่าไอเกน (Eigenvalues) เท่ากับ 3.87

 องค์ประกอบที่ 3 การจัดหลักสูตรที่ส่งเสริมคุณภาพผู้เรียน ค่าไอเกน (Eigenvalues) เท่ากับ 2.68 ประกอบด้วย 8 ตัวแปร

 องค์ประกอบที่ 4 การเสริมสร้างบรรยากาศทางวิชาการในสถานศึกษา ค่าไอเกน (Eigenvalues) เท่ากับ 2.17 ประกอบด้วย 6 ตัวแปร

 องค์ประกอบที่ 5 การมีกัลยามิตรในการนิเทศติดตาม ค่าไอเกน (Eigenvalues) เท่ากับ 1.63 ประกอบด้วย 6 ตัวแปร

 องค์ประกอบที่ 6 การกำหนดวิสัยทัศน์ที่เน้นความเป็นเลิศทางวิชาการ ค่าไอเกน (Eigenvalues) เท่ากับ 1.40 ประกอบด้วย 6 ตัวแปร

**อภิปรายผล**

 องค์ประกอบที่ 1 การส่งเสริมการใช้เทคโนโลยีเพื่อจัดการเรียนรู้ เป็นพฤติกรรมที่แสดงออกดังนี้ ส่งเสริมครูให้เรียนรู้การบูรณาการทักษะต่าง ๆ และอำนวยความสะดวก สนับสนุนการเรียนรู้ด้วยเทคโนโลยีที่หลากหลายให้เป็นไปตามมาตรฐานหลักสูตร ให้ตรงกับความต้องการของผู้เรียน มีการประเมินการสอนและบริหารเวลาในการจัดการเรียนการสอน จัดสภาพแวดล้อมที่สร้างบรรยากาศการเรียนรู้และนวัตกรรมโดยใช้เทคโนโลยีและแหล่งเรียนรู้ดิจิทัล สร้างปฏิสัมพันธ์แรงจูงใจในการทำงานและให้รางวัลและคำชมเชย เพื่อทำให้เกิดขวัญกำลังใจต่อครูและผู้เรียน ทั้งนี้เพราะ การส่งเสริมการใช้เทคโนโลยีเพื่อการเรียนรู้ มีความสำคัญกับผู้บริหารสถานศึกษาที่มีภาวะผู้นำทางวิชาการในยุคปัจจุบันที่เป็นยุคดิจิทัล เพราะผู้บริหารมีความสำคัญในฐานะที่เป็นผู้นำองค์กรจะต้องเป็นผู้นำทางในการพัฒนาการจัดการเรียนการสอนโดยเฉพาะอย่างยิ่งในยุคดิจิทัจด้วยแล้วจึงต้องนำเทคโนโลยี มาใช้จัดการเรียนการสอน สอดคล้องกับ สุกัญญา แช่มช้อย. (น 47, 2560) กล่าวว่า ผู้บริหารสถานศึกษา มีความจำเป็นต้องมี คำนึงถึงผู้เรียนและนำเทคโนโลยีไปประยุกต์ใช้ สอดคล้องกับ เอื้อมพร บ่อไทย. (2563) ทำวิจัยเรื่อง ความสัมพันธ์ระหว่างภาวะผู้นำทางวิชาการกับการส่งเสริมการวิจัยในชั้นเรียนของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาบุรีรัมย์เขต 1 กล่าวถึง องค์ประกอบของภาวะผู้นำทางวิชาการ ในด้านการจัดการเรียนการสอน ว่า ผู้บริหารสนับสนุนการพัฒนาให้นักเรียนได้เรียนรู้เทคโนโลยีที่หลากหลายและทันสมัย จัดกิจกรรมการเรียนรู้ สอดคล้องกับ ธนกร จันทะนาม. (2563) ทำวิจัยเรื่อง การศึกษาภาวะผู้นำในยุคดิจิทัลของผู้บริหารสถานศึกษา ในสังกัดสำนักงานเขตพื้นที่การศึกษาประถมศึกษาอุบลราชธานี เขต 2 ได้กล่าวถึง การบริหารงานของผู้บริหารสถานศึกษาที่มีภาวะผู้นำในยุคดิจิทัล ในด้านการเรียนรู้และการสอน ว่า ผู้บริหาร ส่งเสริมการสอนแบบบูรณาการ ส่งเสริมการเรียนการสอนด้วยเทคโนโลยีหลากหลาย

 องค์ประกอบที่ 2 การส่งเสริมบุคลากรให้มีทักษะในการใช้เทคโนโลยี เป็นพฤติกรรมที่แสดงออกดังนี้ ส่งเสริมครูและบุคลากรให้พัฒนา ความรู้ ทักษะสมรรถนะเกี่ยวกับการจัดการเรียนรู้ และเทคโนโลยีใหม่ๆ พัฒนาภาวะความเป็นผู้นำและภาวะผู้นำทางวิชาการของครู ส่งเสริมการจัดทำแผนพัฒนาวิชาชีพและให้คำแนะนำในการพัฒนาการเรียนการสอนเพื่อความก้าวหน้าทางวิชาชีพ ประเมินผลครูด้วยวิธีการที่หลากหลาย จัดกิจกรรมเพื่อส่งเสริมความสัมพันธ์ และเสริมสร้างวัฒนธรรมการทำงานเป็นทีม ทั้งนี้เพราะ การส่งเสริมบุคคลากรให้มีทักษะในการใช้เทคโลโนยี มีความจำเป็นอย่างยิ่งกับผู้บริหารสถานศึกษาที่มีภาวะผู้นำทางวิชาการในยุคดิจิทัล เพราะเป็นบุคคลที่เป็นผู้นำองค์กร จึงต้องพัฒนาบุคลากรในสถานศึกษา ให้มีการพัฒนาการจัดการเรียนการสอนวิชาชีพ และความสัมพันธ์ของคนในองค์กร สอดคล้องกับ ดาวรุวรรณ ถวิลการ. (น199-200, 2564) กล่าวว่า ว่าผู้บริหารต้องสนับสนุนให้ครูใช้เทคโนโลยีดิจิทัลในการออกแบบกระบวนการเรียนรู้ สร้างแรงจูงใจให้บุคคลากรให้พัฒนาความเข้าใจและใช้เทคโนโลยี ส่งเสริมให้บุคลากรทำงานร่วมกันเป็นทีม สอดคล้องกับ ธนกร จันทะนาม. (2563) ทำวิจัยเรื่อง การศึกษาภาวะผู้นาในยุคดิจิทัลของผู้บริหารสถานศึกษา ในสังกัดสำนักงานเขตพื้นที่การศึกษาประถมศึกษาอุบลราชธานี เขต 2 ได้กล่าวว่า ผู้บริหารควรมีการส่งเสริมการใช้เทคโนโลยีในการจัดการเรียนการสอนและส่งเสริมการพัฒนาทางวิชาชีพโดยใช้เทคโนโลยี สอดคล้องกับผ่องพรรณ พลราช. (2560) ทำวิจัยเรื่อง ภาวะผู้นำของผู้บริหารสถานศึกษาในศตวรรษที่ 21สังกัดสำนักงานเขตพื้นที่การศึกษามัธยมศึกษาเขต 29 ได้กล่าวถึง ภาวะผู้นำในศตวรรษที่ 21 ว่ามีทักษะในกำรบริหารจัดการบุคคล ผู้บริหารจะต้องส่งเสริมให้ครูและบุคลากรให้นำเทคโนโลยีมาใช้ ส่งเสริมให้ครูได้รับการพัฒนาวิชาการและวิชาชีพครู สร้างความสัมพันธ์และการทำงานเป็นทีม สอดคล้องกับ วาโร เพ็งสวัสดิ์. (2562) ทำวิจัยเรื่อง การวิเคราะห์องค์ประกอบเชิงยืนยันภาวะผู้นำทางวิชาการ ของผู้บริหารโรงเรียนในกลุ่มจังหวัดสนุก กล่าวถึง องค์ประกอบของภาวะผู้นำทางวิชาการ ในด้านการพัฒนาตนเองและทีมงาน ว่า ผู้บริหารโรงเรียนต้องมีการพัฒนาตนเองและ แลกเปลี่ยนเรียนรู้โดยใช้การสื่อสารและเทคโนโลยีที่ทันสมัย และใช้เครือข่ายทางวิชาการในการสร้างวัฒนธรรมการเรียนรู้ของตนเองและทีมงานอย่างต่อเนื่อง

 องค์ประกอบที่ 3 การจัดหลักสูตรที่ส่งเสริมคุณภาพผู้เรียน เป็นพฤติกรรมที่แสดงออกดังนี้ จัดทำหลักสูตรที่ตอบสนองเน้นผู้เรียนเป็นสำคัญให้ผู้เรียนได้เรียนรู้ด้วยตนเอง และส่งเสริมให้นำหลักสูตรไปใช้ให้เกิดการบูรณาการ โดยมีการเชื่อมโยงสาระการเรียนรู้ในศาสตร์ต่างๆ ประเมินผลการใช้หลักสูตร จัดระบบข้อมูลสารสนเทศแหล่งเรียนรู้และใช้สื่อ ICT หรืออินเตอร์เน็ตเพื่อสนับสนุนการเรียนการสอนตามหลักสูตร ทั้งนี้เพราะ องค์ประกอบด้านการจัดหลักสูตรที่ส่งเสริมคุณภาพผู้เรียน จะช่วยให้ ผู้บริหารสถานศึกษา ที่มีภาวะผู้นำทางวิชาการในยุคดิจิทัล เป็นผู้นำในการจัดหลักสูตร ได้หลักสูตรที่เน้นผู้เรียน มีกระบวนการพัฒนาหลักสูตรและมีการนำเทคโนโลยีมาใช้สนับสนุนการเรียนการสอนตามหลักสูตร สอดคล้องกับ สมเกียรติ อินทสิงห์. น 14, 2563) กล่าวโดยสรุปถึงหลักสูตรที่ดี ต้องเกิดจากความสนใจของผู้เรียน และเน้นผู้เรียนเป็น มีการประเมินหลักสูตรเพื่อปรับปรุงหลักสูตร มีการพัฒนาให้สอดคล้องกับนวัตกรรมและเทคโนโลยีดิจิทัล ผู้บริหาร ต้องเป็นผู้นำในการจัดทำหลักหลักสูตรเพื่อให้เกิดในสิ่งที่กล่าวมา สอดคล้องกับชโลทร ปิงเมือง. (2556) ทำวิจัยเรื่อง ภาวะผู้นำทางวิชาการของผู้บริหารสถานศึกษาโรงเรียนขนาดเล็กในอำเภอวังเหนือสำนักงานเขตพื้นที่การศึกษาประถมศึกษาลำปาง เขต 3 กล่าวถึง ด้านการบริหารจัดการหลักสูตร ว่า ผู้บริหารมีความรอบรู้เรื่องหลักสูตร ส่งเสริมการใช้และบูรณาการพัฒนาหลักสูตร สอดคล้องกับ ผ่องพรรณ พลราช. (2560) ทำวิจัยเรื่อง ภาวะผู้นำของผู้บริหารสถานศึกษาในศตวรรษที่ 21สังกัดสำนักงานเขตพื้นที่การศึกษามัธยมศึกษาเขต 29 ได้กล่าวว่ามีทักษะการวางแผน และการพัฒนาหลักสูตร คือ ผู้นำสถานศึกษาจะต้องออกแบบหลักสูตร และพัฒนาหลักสูตรเน้นความแตกต่างระหว่างบุคคลตามความถนัด และความสนใจของผู้เรียน นำเทคโนโลยีเข้ามาใช้ในการจัดกิจกรรมการเรียนรู้

 องค์ประกอบที่ 4 การเสริมสร้างบรรยากาศทางวิชาการในสถานศึกษา เป็นพฤติกรรมที่แสดงออกดังนี้ เสริมสร้างบรรยากาศทางวิชาการในโรงเรียน ปรับปรุงพัฒนาสภาพสิ่งแวดล้อมของโรงเรียนและในห้องเรียนให้เอื้อต่อกิจกรรมการเรียนรู้ พัฒนาทักษะการวิจัยในชั้นเรียนตลอดจนส่งเสริมให้แลกเปลี่ยนความรู้ของบุคลากรในโรงเรียน จัดการฝึกอบรมทบทวนความรู้เดิมและฝึกทักษะใหม่ เสริมสร้างและรักษาสัมพันธภาพที่ดีในโรงเรียนและชุมชนทั้งนี้เพราะ การเสริมสร้างบรรยากาศทางวิชาการในสถานศึกษา เป็นองค์ประกอบที่ขาดไม่ได้สำหรับ ผู้บริหารที่มีภาวะผู้นำทางวิชาการ เพราะจะทำให้สถานศึกษาเป็นสถานศึกษาที่มีประสิทธิภาพในการ จัดการเรียนการสอน สอน สอดคล้องกับ สุกัญญา แช่มช้อย. (น 85, 2560) กล่าวถึง การบริหารเทคโนโลยีสำหรับสถานศึกษาในยุคดิจจิทัล ในด้านการพัฒนาสู่ความเป็นมืออาชีพและด้านการปรับวิสัยทัศน์เกี่ยวกับพื้นที่การเรียนรู้และสภาพแวดล้อม โดยสรุปคือ ผู้บริหารสถานศึกษาจะต้องสร้างพื้นที่การเรียนรู้ และปรับสภาพแวดล้อมของสถานศึกษา โดยจัดหาและพัฒนาแหล่งเรียนรู้ที่เหมาะสม สอดคล้องกับ อาราดา ปรักมานนท์. (2562) ทำวิจัยเรื่อง ภาวะผู้นำทางวิชาการของผู้บริหารสถานศึกษาที่ส่งผลต่อสมรรถนะในการจัดการเรียนการสอนของครูโรงเรียนเอกชนในเขตพื้นที่การศึกษาประถมศึกษาราชบุรี เขต 2 ใน ด้านการเสริมสร้างบรรยากาศทางวิชำการของโรงเรียน กล่าวว่า ผู้บริหารโรงเรียนจะต้องแสดงบทบาทในการเสริมสร้างบรรยากาศทางวิชาการเพื่อสร้างบรรยากาศแห่งการเรียนรู้ และส่งเสริมการจัดกิจกรรมที่ส่งเสริมบรรยากาศทางวิชาการของโรงเรียน สอดคล้องกับเอื้อมพร บ่อไทย. (2563) ทำวิจัยเรื่อง ความสัมพันธ์ระหว่างภาวะผู้นาทางวิชาการกับการส่งเสริมการวิจัยในชั้นเรียนของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาบุรีรัมย์เขต 1กล่าวถึง องค์ประกอบของภาวะผู้นำทางวิชาการ ในด้านการสร้างบรรยากาศการเรียน ว่า พฤติกรรมการปฏิบัติของผู้บริหารสถานศึกษาในการ ส่งเสริมให้บุคลากรร่วมกันปฏิบัติกิจกรรมทางวิชาการ ส่งเสริมการจัดการเรียนรู้ ใช้แหล่งเรียนรู้ในการจัดกิจกรรมการเรียนการสอน

 องค์ประกอบที่ 5 การมีกัลยามิตรในการนิเทศติดตาม เป็นพฤติกรรมที่แสดงออกดังนี้ ครูและบุคลากรมีส่วนร่วมในการวางแผนและพร้อมให้ความร่วมมือรับการนิเทศและประเมินผล มีการนิเทศแบบกัลยาณมิตร สะท้อนผลกการนิเทศให้ครูได้รับทราบและประเมินผลการนิเทศเพื่อใช้เป็นข้อมูลในการวางแผนและพัฒนาการนิเทศครั้งต่อไป ทั้งนี้เพราะ การมีกัลยามิตรในการนิเทศติดตาม เป็น องค์ประกอบที่สำคัญของผู้บริหารสถานศึกษาที่มีภาวะผู้นำทางวิชาการ ที่จะช่วยทำให้การจัดการเรียนการสอนของครูมีประสิทธิภาพ สอดคล้องกับจิติมา วรรณศรี (2557,น.149) กล่าวถึง ผู้บริหารสถานศึกษา ในบทบาทนักวิชาการ ว่า ต้องเป็นผู้นิเทศให้คำแนะนำช่วยเหลือครูในการจัดการเรียนการสอนหรือการปฏิบัติงานด้านวิชาการเพื่อพัฒนาคุณภาพผู้เรียน สอดคล้องกับชโลทร ปิงเมือง. (2556) ทำวิจัยเรื่อง ภาวะผู้นำทางวิชาการของผู้บริหารสถานศึกษาโรงเรียนขนาดเล็กในอำเภอวังเหนือสำนักงานเขตพื้นที่การศึกษาประถมศึกษาลาปาง เขต 3 กล่าวถึง องค์ประกอบของภาวะผู้นำทางวิชาการ ใน ด้านการนิเทศการศึกษา สอดคล้องกับสุมนา ศรีกงพาน. (2560) ทำวิจัยเรื่อง การศึกษาภาวะผู้นำทางวิชาการของผู้บริหารสถานศึกษาขั้นพื้นฐานในจังหวัด ระยอง จันทบุรีและตราด กล่าวถึง องค์ประกอบของภาวะผู้นำทางวิชาการ ใน ด้านการนิเทศการสอน

 องค์ประกอบที่ 6 การกำหนดวิสัยทัศน์ที่เน้นความเป็นเลิศทางวิชาการ เป็นพฤติกรรมที่แสดงออกดังนี้ สำรวจข้อมูล วิเคราะห์สภาพแวดล้อมอย่างรอบด้านและให้ครูบุคลากรและผู้มีส่วนได้ส่วนเสียมีส่วนร่วมในการกำหนดวิสัยทัศน์ จนทำให้เกิดเป็นวิสัยทัศน์ที่ชัดเจนเน้นความเป็นเลิศทางวิชาการ มีการสื่อสาร ชี้แจง วิสัยทัศน์และเป้าหมายสถานศึกษา ตลอดจนจัดเตรียมทรัพยากร สิ่งอำนวยความสะดวก บริหารจัดการตามวิสัยทัศน์และเป้าหมายสถานศึกษาให้บรรลุผล ทั้งนี้เพราะ ผู้บริหารสถานศึกษาที่มีภาวะผู้นำทางวิชาการ จะต้องมีองค์ประกอบที่สำคัญ คือ มีวิสัยทัศน์ที่มุ่งเน้นวิชาการ ทั้งนี้เพราะ ผู้บริหารสถานศึกษาที่มีภาวะผู้นำทางวิชาการ จะต้องมีองค์ประกอบที่สำคัญ คือ มีวิสัยทัศน์ที่มุ่งเน้นวิชาการ สอดคล้องกับ ณิรดา เวชญาลักษณ์(2564,น.127 ) กล่าวว่า ภาวะผู้นำทางวิชาการเป็นบทบาทหน้าที่ของผู้บริหารสถานศึกษาผู้บริหารการศึกษาโดยมีองค์ประกอบสำคัญคือ การพัฒนาวิสัยทัศน์การบริหารที่จัดการเรียนรู้เพื่อพัฒนาผู้เรียน สอดคล้องกับกรณัฏฐ์ ตาแปง. (2563) ทำวิจัยเรื่อง บทบาทภาวะผู้นำทางการศึกษาของผู้บริหารยุคดิจิทัลในโรงเรียนเขตพื้นที่การศึกษาประถมศึกษาเชียงราย เขต 3 ด้านภาวะผู้นำเชิงวิสัยทัศน์ ได้กล่าวว่า ผู้นำทางการศึกษาสร้างวิสัยทัศน์ร่วมกันกับคนในสถานศึกษา พัฒนาการนำเทคโนโลยีไปใช้ สอดคล้องกับเอื้อมพร บ่อไทย. (2563) ทำวิจัยเรื่อง ความสัมพันธ์ระหว่างภาวะผู้นาทางวิชาการกับการส่งเสริมการวิจัยในชั้นเรียนของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาบุรีรัมย์เขต 1กล่าวถึง องค์ประกอบของภาวะผู้นำทางวิชาการ ในด้านการกำหนดวิสัยทัศน์ทางวิชาการ ไว้ว่า พฤติกรรมและการปฏิบัติในด้านวิสัยทัศน์ ของผู้บริหารสถานศึกษา กำหนดวิสัยทัศน์ในกรอบขอบเขตงานด้านวิชาการ

**ข้อเสนอแนะ**

 จากการวิเคราะห์องค์ประกอบภาวะผู้นำทางวิชาการของผู้บริหารสถานศึกษาในยุคดิจิทัล สำนักงานเขตพื้นที่การศึกษาประถมศึกษาแพร่เขต 2 มีข้อเสนอแนะดังนี้

 1. ข้อเสนอแนะการนำผลการวิจัยไปใช้

 1.1 จากผลการวิจัยในครั้งนี้ทำให้ทราบว่าคุณลักษณะที่สำคัญ/พฤติกรรมภาวะผู้นำทางวิชาการของผู้บริหารสถานศึกษาในยุคดิจิทัล สำนักงานเขตพื้นที่การศึกษาประถมศึกษาแพร่เขต 2 ประกอบด้วย 6 องค์ประกอบ

 1.2 จากผลการวิจัยครั้งนี้พบว่าเขตพื้นที่การศึกษาสามารถนำองค์ประกอบจาการวิจัยนี้ ไปส่งเสริมให้ผู้บริหารสถานศึกษาปฏิบัติตามองค์ประกอบให้ครบตามองค์ประกอบภาวะผู้นำทางวิชาการในยุคคดิจิทัล จะส่งผลให้การบริหารสถานศึกษาเกิดประสิทธิภาพและประสิทธิผลในยุคดิจิจทัล

 2. ข้อเสนอแนะสำหรับการวิจัยครั้งต่อไป

 2.1 จากการวิจัยครั้งนี้ผู้วิจัยได้ทำการวิเคราะห์องค์ประกอบภาวะผู้นำทางวิชาการของผู้บริหารสถานศึกษาในยุคดิจิทัล สำนักงานเขตพื้นที่การศึกษาประถมศึกษาแพร่เขต 2 โดยใช้วิธีวิเคราะห์องค์ประกอบเชิงสำรวจในการจัดกลุ่มตัวแปรที่จะมีความสัมพันธ์กันเข้าไปด้วยกันเพื่ออธิบายภาวะผู้นำทางวิชาการของผู้บริหารสถานศึกษาในยุคดิจิทัล แต่เพื่อให้ผลการวิจัยครั้งนี้เป็นที่น่าเชื่อถือยิ่งขึ้นในการทำวิจัยครั้งต่อไปควรจะทำการวิเคราะห์องค์ประกอบเชิงยืนยันโดยใช้องค์ประกอบภาวะผู้นำทางวิชาการของผู้บริหารสถานศึกษาในยุคดิจิทัล สำนักงานเขตพื้นที่การศึกษาประถมศึกษาแพร่เขต 2 ครั้งนี้เป็นเกณฑ์

**เอกสารอ้างอิง**

1. จิณณวัตร ปะโคทัง. (2561). **ภาวะผู้นำยุคดิจิทัลสำหรับผู้บริหารสถานศึกษามืออาชีพ**. อุบลราชธานี: สำนักพิมพ์ศิริธรรมออฟเซ็ท.
2. วิโรจน์ สารรัตนะ. (2556). **กระบวนทัศน์ใหม่ทางการศึกษากรณีทัศนะต่อการศึกษาศตวรรษที่ 21**.กรุงเทพฯ: หจกทิพย์วิสุทธิ์.
3. ณิรดา เวชญาลักษณ์ . (2560). **ภาวะผู้นำทางการบริหาร**. กรุงเทพฯ:สำนักพิมพ์จุฬาลงกรณ์มหาวิทยาลัย.
4. จิติมา วรรณศรี,(2557). **การบริหารงานวิชาการในสถานศึกษา.** (พิมพ์ครั้งที่ 3 ). พิษณุโลก : รัตนสุวรรณ
5. สุวิมล ว่องวาณิช. (2562). **การวิจัยประเมินความต้องการจำเป็น**. (พิมพ์ครั้งที่ 4). กรุงเทพฯ: สำนักพิมพ์แห่งจุฬาลงกรณ์มหาวิทยาลัย
6. เพ็ญพักตร์ ภู่ศิลป์. (2557).**องค์ประกอบของภาวะผู้นำทางวิชาการของผู้บริหารโรงเรียนสาธิตระดับ ประถมศึกษา ในสังกัดมหาวิทยาลัยราชภัฏ**. (ปรัชญาดุษฎีบัณฑิต).มหาวิทยาลัยคริสเตียน.
7. สกล คามบุศย์. (2559). **การพัฒนารูปแบบการเสริมสร้างภาวะผู้นำทางวิชาการของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาร้อยเอ็ดเขต 2** .(ปรัชญาดุษฎีบัณฑิต).มหาวิทยาลัยราชภัฏร้อยเอ็ด.
8. วิเชียร ทองคลี่. (2560). **รูปแบบภาวะผู้นำทางวิชาการของผู้บริหารสถานศึกษาในศตวรรษที่ 21 สังกัดสำนักงานมัธยมศึกษา**. (ปรัชญาดุษฎีบัณฑิต). มหาวิทยาลัยราชภัฏนครราชสีมา.
9. มณีรัตน์ สุดเต้. (2563). **แนวทางการพัฒนาภาวะผู้นำทางวิชาการในยุคดิจิทัลของผู้บริหารสถานศึกษาโรงเรียนขยายโอกาสทางการศึกษาสังกัดสำนักงานเขตพื้นที่การศึกษาประถมศึกษาอุตรดิตถ์เขต 2**. วารสารมหาจุฬานาครทรรศน์ ปีที่ 7 ฉบับที่ 8 เดือนสิงหาคม 2563. 344-362.
10. วิศวะ ผลกอง. (2562). **ภาวะผู้นำทางวิชาการในศตวรรษที่ 21 ของผู้บริหารโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาเขต 1**. (ศึกษาศาสตร์มหาบัณฑิต). มหาวิทยาลัยธุรกิจบัณฑิต.
11. ชินวัตร เจริญนิตย์. (2562). **การใช้เทคโนโลยีดิจิทัลในการบริหารงานวิชาการของสถานศึกษา. วารสารบริหารการศึกษาบัวบัณฑิต**. ปีที่ 21 ฉบับที่ 1(มกราคม-มีนาคม 2564).67-74.
12. วันชัย ราชวงศ. (2562). **ภาวะผู้นำสถานศึกษายุคดิจิทัล**. วารสารสมาคมพัฒนาวิชาชีพการบริหารการศึกษาแห่งประเทศไทย ปีที่ 1 ฉบับที่ 4 (ตุลาคม-ธันวาคม 2562).25-31.
13. กัลยา วานิชย์บัญชา. (2564). **การวิเคราะห์สถิติขั้นสูงด้วย SPSS for Windows**. (พิมพ์ครั้งที่15). กรุงเทพฯ: สำนักพิมพ์แห่งจุฬาลงกรณ์มหาวิทยาลัย.
14. สุกัญญา แช่มช้อย. (2560). **การบริหารสถานศึกษาในยุคดิจิจทัล**. พิษณุโลก: สำนักพิมพ์พิษณุโลกดอทคอม.
15. เอื้อมพร บ่อไทย. (2563). **ความสัมพันธ์ระหว่างภาวะผู้นาทางวิชาการกับการส่งเสริมการวิจัยในชั้นเรียนของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาบุรีรัมย์เขต 1**. (ครุศาสตรมหาบัณฑิต). มหาวิทยาลัยราชภัฏบุรีรัมย์.
16. ธนกร จันทะนาม. (2563). **การศึกษาภาวะผู้นำในยุคดิจิทัลของผู้บริหารสถานศึกษา ในสังกัดสำนักงานเขตพื้นที่การศึกษาประถมศึกษาอุบลราชธานี เขต 2**. (ครุศาสตรมหาบัณฑิต). มหาวิทยาลัยราชภัฏอุบลราชธานี.
17. ดาวรุวรรณ ถวิลการ. (2564). **ภาวะผู้นำยุคดิจิทัล**. (พิมพ์ครั้งที่ 1). ขอนแก่น: ศูนย์นวัตรกรรมการเรียนการสอน.
18. ผ่องพรรณ พลราช. (2560). **ภาวะผู้นำของผู้บริหารสถานศึกษาในศตวรรษที่ 21สังกัดสำนักงานเขตพื้นที่การศึกษามัธยมศึกษาเขต 29**. (ครุศาสตรมหาบัณฑิต). มหาวิทยาลัยราชภัฏอุบลราชธานี.
19. วาโร เพ็งสวัสดิ์. (2562). **การวิเคราะห์องค์ประกอบเชิงยืนยันภาวะผู้นำทางวิชาการ ของผู้บริหารโรงเรียนในกลุ่มจังหวัดสนุก**.มหาวิทยาลัยราชภัฏสกลนคร. **วารสารวิทยาลัยบัณฑิตเอเซีย ปีที่ 9 ฉบับที่ 2 กรกฎาคม – ธันวาคม 2562.**
20. สมเกียรติ อินทสิงห์. (2563). **การบริหารหลักสูตรสถานศึกษา**. (พิมพ์ครั้งที่ 1). เชียงใหม่: หน่วยพิมพ์เอกสาร คณะวิทยาศาสตร์ มหาวิทยาลัยเชียงใหม่.
21. ชโลทร ปิงเมือง. (2556). **ภาวะผู้นำทางวิชาการของผู้บริหารสถานศึกษาโรงเรียนขนาดเล็กในอำเภอวังเหนือสำนักงานเขตพื้นที่การศึกษาประถมศึกษาลำปาง เขต 3**. (การศึกษามหาบัณฑิต). มหาวิทยาลัยพะเยา.
22. อาราดา ปรักมานนท์. (2562). **ภาวะผู้นำทางวิชาการของผู้บริหารสถานศึกษาที่ส่งผลต่อสมรรถนะในการจัดการเรียนการสอนของครูโรงเรียนเอกชนในเขตพื้นที่การศึกษาประถมศึกษาราชบุรี เขต 2***.* (ครุศาสตรมหาบัณฑิต). มหาวิทยาลัยราชภัฏนครปฐม.
23. สุมนา ศรีกงพาน. (2560). **การศึกษาภาวะผู้นำทางวิชาการของผู้บริหารสถานศึกษาขั้นพื้นฐานในจังหวัด ระยอง จันทบุรีและตราด**. (ครุศาสตรมหาบัณฑิต). มหาวิทยาลัยราชภัฏรำไพพรรณี.
24. ณิรดา เวชญาลักษณ์ . (2564). **ภาวะผู้นำ แนวคิด ทฤษฎี เพื่อการประยุกต์ใช้ทางการศึกษา**. เชียงใหม่:วนิดาการพิมพ์.
25. กรณัฏฐ์ ตาแปง. (2563). **บทบาทภาวะผู้นำทางการศึกษาของผู้บริหารยุคดิจิทัลในโรงเรียนเขตพื้นที่การศึกษาประถมศึกษาเชียงราย เขต 3**. (การศึกษามหาบัณฑิต). มหาวิทยาลัยพะเยา.
26. Comrey, A. L., & Lee, H. B. (2013). **A first course in factor analysis**. Psychology press
27. Bamburg, J.D. and R.L. Andrews.(1990). **Instructional Leadership,School Goals, and Student Achievement**: Exploring theRelationship Between Means andEnds. (Online). Available:http://dbonline.igroupnet.com/eric/detail.nsp